Տիգրան Հովհաննիսյան (թարգմանիչ)

Տիգրան Ներսեսի Հովհաննիսյան (), հայ թարգմանիչ, գրական գործիչ, իրավաբան։

1885 թվականին ավարտել է Էջմիածնի Գևորգյան ճեմարանը, 1894 թվականին՝ Մոսկվայի համալսարանի իրավաբանական բաժինը։ Երևանում եղել է թեմական դպրոցի տեսուչ (1895-1897 թթ.), աշխատել է Թիֆլիսի և Բաքվի օկրուգային դատարաններում, կյանքի վերջին տարիներին ծառայել ՀՍԽՀ ժողկոմխորհի իրավաբանական բաժնում։ Վարել է Թիֆլիսի Հայոց դրամատիկական ընկերության և Բաքվի Գրասերների ընկերության նախագահի պաշտոնները։ Գրականագիտական, իրավաբանական, թարգմանական գրվածքներով հանդես է եկել «Մշակ», «Գործ», «Մուրճ» պարբերականներում։ Ռուս և համաշխարհային գրականությունից կատարել է թարգմանություններ (Լև Տոլստոյի «Հարություն», Հենրիկ Սենկևիչի «Առանց դավանանքի» վեպերը և այլն)։

Թարգմանություններ 

 Անդրեև Լեոնիդ։ Օտարազգին.- Թիֆլիս։ Արագատիպ Մն. Մարտիրոսեանցի, 1903.- 37 էջ։
 Բրանդէս Գէօրգ։ Բանաստեղծը եւ հերոսը.- Թիֆլիս։ Տպարան Վրաց. հրատ. ընկ., 1898.- 59 էջ։
 Դոդէ Ալֆօնս։ Ֆրօմօն կրտսեր եւ Ռիսլէր աւագ։ Վէպ.- Թիֆլիս։ Տպ. Վրաց. հրատ. ընկ., 1902.- 287 էջ։
 Ժան Բատիստ Լիւլլիի մանկութիւնը.- Թիֆլիզ։ Տպ. Յովհաննէս Մարտիրոսեանցի, 1884.- 32 էջ։
 Խորհուրդների համառուսական կենտրոնական գործադիր կոմիտէի հրամանագիր(դեկրետ)։ Ռուսաստանի Սօցիալիստական Ֆեդերատիվ Խորհրդային Հանրապետութեան Ժողովրդական դատարանի մասին (կանոնագիրք).- Երևան, 1921.- 32 էջ։
 Կորոլենկո Վ. Ակամայ մարդասպան.- Թիֆլիս։ Տպ. Մ.Դ. Ռօտինեանցի, 1896.- 64 էջ.- (Թիֆլիսի հայոց հրատարակչական ընկերություն, N 106):
Անտիգոնե։ Սոֆոկլես

Ծանոթագրություններ 

Հայ թարգմանիչներ
Հայ իրավաբաններ
Ռուսերենից հայերեն թարգմանիչներ
Գրական գործիչներ